cyanic-selkie/wikianc huggingface dataset:
Linda Beate Randal
Linda Beate Randal er ein norsk lokalpolitikar som representerer Arbeidarpartiet. Ho var ordførar i Sør-Varanger kommune frå 2007 til 2011. Sosialistisk Venstreparti hadde varaordføraren med Ole Gabrielsen.
Caganer
Historie
Opphavet til caganer-figuren er ukjend, men skal gå tilbake til 1500-talet. Organisasjonen Amics del Caganer ('Vener av caganeren') knyter skikken med caganeren i krybba til framveksten av store barokke krybber seint på 1600- eller tidleg på 1700-talet. Figuren blei allment populær på 1800-talet.
I tillegg til i Catalonia er figuren kjend frå nærliggane område i Andorra og Murcia, men også i Portugal, der dei blir kalla cagões, og i Napoli i Italia, der dei blir kalla cacone eller pastore che caca.
Muck i Skottland
Muck (skotsk gælisk Eilean nam Muc) er ei øy i Hebridane på vestkysten av Skottland. Muck er den minste av dei fire større øyane i øygruppa Small Isles, med eit areal på 5,59 km². Øya ligg sørvest for Eigg, nordvest for halvøya Ardnamurchan og nordaust for Coll. Det høgaste punktet på øya er Beinn Airein sørvest på øya, 137 meter over havet.
Muck er kjent for den store bestanden av sel. I farvatna rundt Muck er det mange niser.
994 Otthild
994 Otthild er ein hovudbelteasteroide. Han blei oppdaga den 18. mars 1923 av Karl Wilhelm Reinmuth ifrå Landessternwarte Heidelberg-Königstuhl.
Herdlefjorden
Herdlefjorden er ein 19 km lang fjordarm av Hjeltefjorden i kommunane Alver og Askøy i Vestland. Fjorden er kalla opp etter øya Herdla som han har innløp ved. På gamle kart er namnet Herløfjorden, i samsvar med stavinga av øynamnet. Herdlefjorden går frå Herdla i nord til Byfjorden ved Bergen og Salhusfjorden i sør. Herdlafjorden går på nordaustsida av Askøy og på sørvestsida av Holsnøy.
Fjorden har innløp nord for Herdla og sør for Agnøyane på nordvestsida av Holsnøy og går hovudsakleg søraustover. Litt søraust for Herdla ligg den avlange øya Ypso, og her går Rosslandspollen 2,5 km innover på Holsnøysida. Ein like lang poll ligg litt lenger sør på Askøysida, Fauskangspollen inn til Fauskanger.
Fleire bygder og grender ligg langs fjorden på begge sider. På Askøy finn ein Hapoldo, Abbedisso, Hegernes, Skjelviki og Kyrkjevik. På Melandssida ligg Io, Fløksand og Holmeknappen.
Herdlefjorden er ei av seglingsleiene inn til Bergen, men Hjeltefjorden er meir brukt. Seglingshøgda gjennom Hjeltefjorden og under Askøybrua er 63 meter. I samband med at Askøybrua opna i 1992, vart det gjeve politiske lovnader om ei alternativ seglingslei inn til Bergen. Tanken er at høge cruiseskip og oljeinstallasjonar skal kunna koma heilt inn i Bergen hamn. Flaskehalsen for innsegling i Herdlefjorden er ved Herdla. Det er planar om å utvida leia ved å sprengja ut i Skjelangersundet og «Det Naue». Saka har vore til utgreiing i fleire år, og naturvernarar protesterer mot planane.
Sardana
Sardana er ein katalansk folkedans. Det er ein ringdans som er rekna for å ha et seremonielt eller alvorlig preg. Sardana blir dansa til musikk frå blåseinstrument og trommer. Dansen er utbreidd i Catalonia og det katalanske kulturområdet, som i Andorra.
91 Aegina
91 Aegina er ein stor hovudbelteasteroide. Overflata er veldig mørk og asteroiden har sannsynlegvis ein primitiv karbonhaldig samansetnad. Han vart oppdaga av den franske astronomen Édouard Jean-Marie Stephan den 4. november 1866. Asteroiden vart hans andre og siste oppdaging, den første var 89 Julia. Asteroiden sitt namn kjem frå Aigina, ei kvinne i gresk mytologi.
Jesper Odelberg
Jesper Odelberg er ein svensk standupkomikar. Han er mest kjend i Noreg for sine innslag i Rikets røst, der han mellom anna har starta ei musikkgruppe med namnet «Boys on Wheels» og prøvd ut forskjellige yrke og jobbar.
Odelberg har cerebral parese, som mellom anna har ført til at han sit i rullestol. Han er kjend for å bruke handikappet sitt i innslag, mellom anna ved å spele cp-ramma akupunktør ovanfor uvitande personar og i den nemnte musikkgruppa «Boys on Wheels».
Rugby
Rugby er ein lagsport for to lag. Laga konkurrerer om å få ein oval ball over ein mållinje for å score try som gir poeng. Laga kan også score poeng ved å sparke ballen over tverrliggjaren til rugbymålet. Det finst to forskjellige former for rugby: rugby league (med 13 spelarar) og rugby union (med 15). Det er ikkje lov å kaste ballen til ein spelar som er framfor den som har ballen - dette blir kalla offside.
NM i friidrett 2014
Noregsmeisterskapen i friidrett 2014, hovudmeisterskapen, vart avvikla i Gystadmarka Idrettspark på Jessheim dagane 22.-24. august 2014 og vart arrangert av Ullensaker/Kisa Idrettslag.
200 m
<br style="clear:both;" />
400 m
<br style="clear:both;" />
800 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 m hekk
<br style="clear:both;" />
Ferde Grofé
Ferde Grofé var ein amerikansk komponist, pianist og arrangør som først og fremst er kjend for sin Grand Canyon Suite for orkester (1931). Grofe arrangerte mykje musikk for Paul Whiteman og orkestret hans, og det var han som i 1924 orkestrerte Gershwins Rhapsody in blue. Mange av verka åt Ferde inneheld uvanlege, ikkje-musikalske element, som lyden frå trykkluftbor og sirener.
NM i friidrett 2014
3 000 m hinder
<br style="clear:both;" />
Ferde Grofé
Liv
Ferde Grofé vart fødd den 27. mars 1892 i byen New York. Han døydde den 3. april 1972 i Santa Monica i California.
NM i friidrett 2014
Høgdehopp
<br style="clear:both;" />
Komagfjorden i Alta
Komagfjorden (nordsamisk Gámavuotna) er ein fjord i Alta kommune i Finnmark. Fjorden strekkjer seg 2 km austover til grenda Komagfjord i botn av fjorden.
NM i friidrett 2014
Stavhopp
<br style="clear:both;" />
Komagfjorden i Alta
Fjorden har innløp mellom Nordnes i nord og Sørnes i sør. Det er busetnader langs begge sider av fjorden, men ingen større busetnader enn grenda inst i fjorden.
NM i friidrett 2014
Lengdehopp
<br style="clear:both;" />
Komagfjorden i Alta
Fv19 går langs nordsida av fjorden.
NM i friidrett 2014
Tresteghopp
<br style="clear:both;" />
Ferde Grofé
Verk
Ufullstendig liste:
NM i friidrett 2014
Kulestøyt
<br style="clear:both;" />
Diskoskast
<br style="clear:both;" />
Sleggjekast
<br style="clear:both;" />
Spjutkast
<br style="clear:both;" />
100 m
<br style="clear:both;" />
1500 m
<br style="clear:both;" />
Suni
Suni (sardisk Sùne) er ein kommune i Italia som ligg i provinsen Oristano i regionen Sardinia. Han har 1 092 innbyggjarar. Kommunen dekkjer eit område på 47.46 km² og ligg i ei høgd på 340 meter over havet.
NM i friidrett 2014
100 m hekk
<br style="clear:both;" />
400 m hekk
<br style="clear:both;" />
Drevjavassdraget
Drevjavassdraget er eit vassdrag i Vefsn kommune i Nordland fylke. Vassdraget renn ut i Drevjebukta i Vefsnfjorden. Hovudelva har namnet Drevja eller Drevjo, i samsvar med lokal uttale. Ho renn frå Drevvatnet på grensa mellom Drevja og Elsfjord. Elvenamnet kan ha samanheng med ord for blaut masse, røre.
Viktige sideelver er Kaldåga, som er utbygd med Kaldåga kraftverk, og Komra, som renn forbi Drevjamoen.
Drevjavassdraget med eit nedbørsområde på 177 km² vart varig verna i Verneplan I for vassdrag, som vart vedtatt av Stortinget i 1973. I Stortingsproposisjon nr 4 (1972-73) heiter det om Drevjavassdraget: «Kontaktutvalget har foreslått vassdraget varig vernet under henvisning til at de kjente utbyggingsinteresser er ubetydelige, mens verneinteressene er vesentlige.» Ved utløpet ligg eit verdifullt våtmarksområde med Drevjaleira naturreservat.
Averøya
Averøya er ei øy i Averøy kommune i Møre og Romsdal. Øya har eit areal på 165 km2 og om lag 5000 innbyggjarar i 2015.
Frå Averøya fører Atlanterhavstunnelen austover, under munningen av Bremsnesfjorden, til Kristiansund sentrum. Frå Kårvåg sørvest på øya startar Atlanterhavsvegen sørvestover til Vevang på fastlandet i Eide kommune. Begge utgjer delar av fylkesveg 64 (Åndalsnes–Molde–Eide–Kristiansund).
Als
Als er ei øy like aust for Jylland i Danmark med eit areal på 321 km² og ein omkrets på 165 km. Øya er avgrensa av Alssundet, Alsfjord, Lillebælt og Flensborg Fjord og ligg i Sønderborg kommune i Region Syddanmark. Fram mot kommunereforma i 2007 var øya delt i fleire kommunar: Als Nørre Herred med sokna Egen, Havnbjerg, Nordborg, Oksbøl og Svenstrup, Als Sønder Herred med Augustenborg og Sydals med halvøya Kegnæs, og Sønderborg som er kommunebyen. Als har naturleg områdetilknytning på Jyllandssida til Sundeved, Broagerland og Gråsten.
Øya er forbunde med Jylland med Christian den Xs bru i Sønderborg (1935) og Alssundbrua (1981). Ei ferje går frå Ballebro til Hardeshøj, frå Søby på Ærø til Mommark og frå Bøjden til Fynshav.
Als er ei frodig øy og har i dag intensivt svineavl. Øya vart tidlegare kjend for sine fruktplantasjar, og enno er det enkelte i drift.
Vestkysten har mange innskjeringar, Hørup Hav, Augustenborg Fjord og Dyvig. På austkysten ligg den 700 ha store Nørreskov langs med Lillebælt.
Øya er tett folkesett med 57 272 innbyggjarar (2003), noko som svarar til 178 innbyggjarar per kvardratkilometer. Tidlegare Nordborg kommune med 14 000 innbyggjarar er sete for ei rekkje verksemder, mellom anna den største industriverksemda i Danmark, Danfoss. Danfoss har om lag 5 500 tilsette.
Historie
Få stader i Danmark har så mange busetnadsfunn og steindysser over eit så lite areal som på Als. Dei mange funna vitnar om at øya har vore busett sidan eldre steinalder. Mange av steindyssene er funne i skogane, mellom anna i Nørreskoven. Av dei mest kjende funna frå bronse- og jernalderen er Hjortspringsbåten, som i dag står på Nasjonalmuseet. Ein har òg funne restane av eit lik i ei eikekiste frå bronsealderen, samt nokre bronseskåler. Desse står og på Nasjonalmuseet. Frå vikingtida har ein funne ein mann gravlagd med stridshesten sin og eit sverd. Ved Augustenborg har ein funne eit festningsanlegg kalla Svenskeskanse.
I mellomalderen var øya prega av ei rekkje adelsmenn som herska kvar sitt landområde med si lokale borg. Christian III sin son, hertug Hans, fekk øya som hertugdøme, og han kjøpte adelen ut. Seinare vart øya delt opp i fleire mindre hertugdøme, som i lengda ikkje var levedyktige og derfor gjekk konkurs. På 1700-talet vart hertugen av Augustenborg den dominerande personen på øya. Under nasjonalitetskampen frå 1848 til 1920 vart det avgjort gjennom ei avstemming i 1920 at øya skulle vere dansk. Byane var der derimot meir tyskprega. Etter 1920 har øya vore prega av veksande industri, særleg etter 1945 då Danfoss voks til eit internasjonal konsern.
Gunn Marit Nilsen
Gunn Marit Nilsen er ein norsk lokalpolitikar for Høgre. Ho var ordførar i Båtsfjord kommune i Finnmark fylke frå 2009 til 2011. Ho vart ordførar frå 15. oktober 2009 etter at Frank Bakke Jensen vart innvald på Stortinget medan varaordførar Anne Grethe Strandheim ikkje ønskte opprykk.
995 Sternberga
995 Sternberga er ein hovudbelteasteroide. Han blei oppdaga den 8. juni 1923 av Sergej Beljavskij ved Simeiz-observatoriet, ein del av Krim-observatoriet.
Store Lerresfjorden
Store Lerresfjorden (samisk Stuora Liidnavuotna) er ein fjord i Alta kommune i Finnmark. Fjorden strekkjer seg 6 km austover til Elvegarden i botn av fjorden.
Fjorden har innløp mellom Linnes i nord og Sommarneset i sør. Vest for Linnes går Lille Lerresfjorden nordaustover. Store Lerresfjord er ei bygd på sørsida av fjorden. Marivika er ein gard tvers over fjorden på nordsida.
Fv19 går langs begge sider av fjorden.
Raudflamingo
Raudflamingo (Phoenicopterus ruber) er ein av dei seks artane som utgjer slekta Phoenicopterus, einaste slekta i flamingofamilien, Phoenicopteridae. Raudflamingoen hekkar på Galapagosøyane, ved kysten av Colombia og Venezuela med øyane utanfor, på Yucatán-halvøya i Mexico, og i det nordlege Karibia inklusive øyane Bahamas, Hispaniola, Cuba og Turks- og Caicosøyane. I Florida har det vore gjort mange observasjonar av denne fuglen, dei fleste er rekna for å vere rømlingar frå parkar. Raudflamingo er nasjonalfugl på Bahamas.
Raudflamingoen har kroppslengd på 120-140 cm, hannar veg ca. 2,8 kg og hoer ca. 2,2 kg. Artsnamnet kjem av at mykje av fjørdrakta har rosa farge. Den rosenraude farga skil raudflamingoen frå den mykje bleikare rosenflamingoen, P. roseus. Vengdekkfjørene er raude, og dei primære og sekundære svingfjørene er svarte. Nebbet er rosa og kvitt med avgrensa svart spiss, og beina er heilt rosa. Lyden frå raudflamingoen er som tuting frå gjæser.
Til likskap med dei næraste slektningane føretrekk raudflamingoar habitat med salthaldige laguner, mudderbankar eller grunne innsjøar med ferskvatn eller brakkvatn. Som andre flamingoar, får dei eit kalkkvitt egg i kullet, det skjer mellom mai og august. Ruginga tar frå 28 til 32 dagar, begge foreldra har omsut for ungane i ein periode på opp til 6 år då dei vert kjønnsmodne. Forventa levetid er ca. 40 år, det er av det lengste blant fuglar.
Bobby Kimball
Robert Troy «Bobby» Kimball er ein amerikansk songar, mest kjend som originalt medlem i Toto.
Biografi
Kimball valde å prøve lukka i musikkindustrien og flytta til Los Angeles i 1974. Her møtte han tilfeldigvis Floyd Sneed, Joe Schermie og Mike Allsup, tidlegare medlemmar i Three Dog Night. I lag danna dei gruppa SS Fools, som spelte inn eit album for Columbia Records, men bandet vart oppløyst etter den første turnéen. Det var på denne tida Kimball møtte Jeff Porcaro og David Paich, to studiomusikarar i Los Angeles.
18 månader etter SS Fools vart nedlagd, spurte Paich og Porcaro om Kimball ønskte å bli songar i det nye bandet deira, Toto. Han fortalte seinare at dei hadde blitt avvist av Michael McDonald og Kenny Loggins, som var for opptekne av sine eigne karrierer. Toto vart raskt populære og fekk stor suksess, særleg utover i 1980-åra. Kimball var med i bandet fram til 1984. Han hadde på den tida utvikla eit alvorleg narkotikaproblem som gjorde det umogeleg å fortsette i bandet. Han valde å legge seg inn på avrusing og flytta til Tyskland. Solokarrieren gjekk treigt, men han byrja etter kvart å syngje som studiomusikar. Han kom òg attende til Toto ved nokre høve
Phromnia rosea
Phromnia rosea er ein sikade som lever på Madagaskar. Han kan finnast på planta Elachyptera minimiflora.
Lov om stadnamn
Lov om stadnamn (stadnamlova) er ei norsk lov som regulerer skrivemåten av stadnamn i offentleg bruk. Lova vart sett i kraft frå den 1. juli 1991.
Endringar i lova vart sette i kraft 1. august 2006, og ei ny forskrift vart sett i kraft 1. juni 2007. Samtidig kom det ei rettleiing til forskrifta.
Nye endringar vart sette i kraft 1. juli 2015.
Dann Huff
Biografi
Huff byrja karrieren sin i det kristne rockebandet White Heart der han spelte med broren David Huff, og seinare i det melodiske hardrockbandet Giant. Han har sidan vore ein aktiv studiogitarist og produsent både innan rock og country. I 1980-åra spelte Huff på album for Michael Jackson, Scritti Politti, Whitesnake, Roger Hodgson, Steven Curtis Chapman, Doro Pesch, George Benson, debutalbumet til Whitney Houston Whitney Houston, Barbra Streisand, Kenny Rogers og andre. Sidan 1990-åra har Huff arbeidd som produsent for forskjellige band og artistar som Faith Hill, Megadeth, Rebecca St. James og Rascal Flatts.
Somme songar Huff har spelt på:
Skogklatresmett
Skogklatresmett, Acanthisitta chloris, (maori: 'Tītipounamu') er ein liten insektetande sporvefugl som er endemisk for New Zealand. Han tilhøyrer klatresmettfamilien, Acanthisittidae, som ein av berre to overlevande artar. Skogklatresmetten liknar ein gjerdesmett i form, men er ikkje relatert til gjerdesmettfamilien, Troglodytidae, og heller ikkje til alvesmettar i Australia.
Skildring
Skogklatresmetten er minste fuglen på New Zealand, fullt utvaksen rundt 8 centimeter, noko mindre enn arten gjerdesmett. Hannfuglar veg typisk rundt 6 gram, hoer 7 g. Hannar har klår, gulgrøn overside medan hoa har ein meir mørk brunaktig tone med flekker i okerfarge på hovud og rygg. Fjørdrakta hos begge kjønna er kvit på strupe, bryst og underside, og dei har kvite augebrynstriper. Kroppssidene er gulaktige. Dei har korte, runde venger, ein svært kort hale, og eit langt, tynnt sylliknande nebb som er vendt litt opp for å komme inn i sprekkar i bork. Skogklatresmettar flyg snøgt med vengeslag som gjev ein karakteristisk summande lyd liknande ein kolibri. Lætet er eit skarpt og særs høgfrekvent 'zipt'.
Dei føretrekte habitata til denne fuglearten er tynn skog. Skogklatresmetten er den mest utbreidde av dei to artane i familien på hovudøyane. Men fuglen kjem sjeldan til breiddegradar nord for Te Aroha i Waikato på Nordøya. Underarten på Nordøya, granti, finst hovudsakleg i tawaskog i låglandet, medan underarten på Sørøya, chloris, er funne både i lauvskog i høglandet og i låglandet, skogkledd med podocarp.
Klatresmettpara vernar territoriet sitt gjennom heile året. Hannfuglen byrjar på fleire reir, men hoa vel å gjere eit av dei ferdig. Reiret ligg mest vanleg i eit hòl i ein trestamme, typisk 3-6 meter over bakken, men dei kan òg nokre gongar byggje det inn i fjellsprekker eller i hòlrom i bakken. Reirinngangen er ofte så trong at fuglen slit med å kome inn. Reiret har oftast ei kuppelform og er fint vove med strå, dunfjører og andre typar lyse material. Rugetida varar i 10-12 dagar og kvart kull er typisk 4 egg. To kull per år er vanleg.
Arten har status som verna endemisk utan å vere trua, og bestanden er trudd å vere minkande grunna habitatstap.
Underartane i rekkjefølgje etter Clementslista versjon 6.6 frå august 2011:
Tadasuni
Tadasuni (sardisk Tadasùne) er ein kommune i Italia som ligg i provinsen Oristano i regionen Sardinia. Han har 152 innbyggjarar. Kommunen dekkjer eit område på 5.09 km² og ligg i ei høgd på 180 meter over havet.
Fjaler kommune
Fjaler er ein kommune i Vestland fylke, på sørsida av Dalsfjorden. Kommunen grensar mot Askvoll i nord, i aust mot Sunnfjord kommune, og i sør/søraust mot Høyanger og Hyllestad i sør. I vest ligg Nordsjøen.
Verksemder
I Fjaler kommune finn ein fleire verksemder.
Politikk
Kommunestyret har 23 representantar. I perioden 2015-2019 er sju parti representert:
Gunhild Berge Stang (V) er ordførar og Nina Yndestad (Ap) er varaordførar.
Lille Lerresfjorden
Lille Lerresfjorden (samisk Uhca Liidnavuonas) er ein fjord i Alta og kommune i Finnmark. Fjorden strekkjer seg 2,5 km nordaustover til bygda Lille Lerrsfjord i botn av fjorden.
Fjorden har innløp mellom Vargneset i vest og Linnes i aust. Sør for Linnes går Store Lerresfjorden austover. I tillegg til bygda i botn av fjorden ligg grenda Laukeng på austsida.
Fv19 går langs austsida av fjorden.
Regionar i Latvia
Latvia er delt inn i fleire historiske og kulturelle regionar.
Den latviske grunnlova viser til fire regionar:
Ein femte region er Sēlija (Selonia, Augšzeme), som ofte vert rekna som ein del av Semigallia. Selonia består av den austlege delen av provinsen Semigallia, som om lag utgjer til delar av fylka Aizkraukle, Daugavpils og Jēkabpils sør for Daugava. Tradisjonelt inkluderer Selonia òg nordaustlege område av Litauen.
I nokre høve vert Kurzeme og Zemgale omtalt som ein region. Dette viser til den politiske delinga av Latvia mellom 1629 og 1917 då Kurzeme og Zemgale var i lag, først som Hertugdømet Kurland, så som Kurland gubernija i Det russiske riket, medan Vidzeme og Latgale var politisk delt, både frå Kurland og frå kvarandre. Ut frå dette synet er det tre regionar: Kurzeme (inkludert Zemgale og Sēlija), Vidzeme og Latgale. Denne delinga av Latvia i tre regionar er ikkje i bruk til vanleg, men ein kan sjå spor etter det i riksvåpenet til Latvia og i fridomsmonumentet i Riga som begge inneheld tre stjerner; ei for Kurzeme, Vidzeme og Latgale, som vart samla til Latvia i 1918.
Skjåk-Ola
Ola Rasmussen Skjåk, eller «Skjåk-Ola» (1744–1803 i Skjåk) var ein norsk treskjerar og skåpmakar. Skjåk-Ola er skaparen av det klassiske stoveinteriøret i Nord-Gudbrandsdalen. Kjenneteiknet på arbeidet hans var ein livleg og rik akantusskurd med stor rikdom og fantasi. Han vert rekna for å vere den fremste eksponenten for blomstringa i bygdekunsten nord i Gudbrandsdalen i hundreåret frå 1750. Den tradisjonelle stoveinnreidinga i Nord-Gudbrandsdalen var bygd rundt framskåp, roskåp, blandstampbenk, handklekast, høgsetehylle, langhylle over klevadørene, glaspostar og listeverk, alt pynta med akantusrankar og høvla profilar.
Ola Rasmussen Skjåk var son til Rasmus Larsen Skjåk og Sidsel Olsdatter Lund, Han var fødd på garden Nigard Skjåk like ved Skjåk kyrkje. Medan han var unge bestemte kyrkjesoknet at den gamle mellomalderkyrkja i Skjåk ikkje lenger var teneleg og at dei måtte ha ei ny kyrkje. Ein trur at det var frå å sjå Jakup Klukstad og Sylvfest Skrinde skjere altertavla og preikestolen i den nye Skjåk kyrkje at Skjåk-Ola fekk inspirasjonen og idéen til sjølv å verte treskjerar.
Då han var om lag 20 år gamal laga han stoveinteriøret på nabogarden Uppigard Skjåk. Stova står enno der med interiøret nokonlunde intakt.
Skjåk-Ola var yngstesonen, og ein trur at det var då foreldra døydde han flytta til Søre Teigom lenger nord i dalen, der fekk han seg eigen snikkarverkstad og han vart der i mange år. Der laga han framfor alt skåp, men også til dømes kyrkjesledar og ambarar. Av skåpa er det først og fremst dei staselege framskåpa som er kjende, men han laga også til dømes roskåp og hengeskåp.
Mange meiner at det aller finaste av framskåpa hans er det som no står på Kunstindustrimuseet i Oslo.
Skjåk-Ola var ugift og døydde barnlaus, men han etterlet seg eit arbeid som skapte ein tradisjon og ei lang rekkje etterkomarar i treskjering og møbelsnikkeri.
Antique Dreams
Antique Dreams er det 71. albumet og det første samlealbumet ti lTangerine Dream. Det vart sett saman og remiksa i 2000 med innhald frå 1971 til 1988. Det er det tredje og siste albumet i serien Tangerine Dream Classics Edition, etter Sohoman og Soundmill Navigator. Albumet inneheld både konsertopptak, studioopptak og remiksar.
Andre utgåver
I oktober 2007 kom albumet ut som Antique Dream Land i nettbutikken til Tangerine Dream. Denne utgåva hadde ei anna sporliste.
Makoto Kobayashi
Makoto Kobayashi er ein japansk fysikar som er mest kjend for arbeidet sitt med CP-brot. Han delte halvparten av prispengane frå Nobelprisen i fysikk i 2008 saman med Toshihide Maskawa «for oppdaginga av opphavet til den brotne symmetrien som føreseier eksistensen av minst tre kvarkefamiliar i naturen». Den andre halvparten av prispengane vart tildelt Yoichiro Nambu «for oppdaginga av mekanismane for spontant symmetribrot i subatomær fysikk».
Etter å ha fullført doktorgraden sin ved universitetet i Nagoya i 1972 jobba Kobayashi med forsking som førsteamanuensis på partikkelfysikk ved universitetet i Kyoto. Der arbeidde han for det meste med å forklare CP-brot i standardmodellen for partikkelfysikk. Kobayashi arbeidde frå 1979 ved akseleratoranlegget High Energy Accelerator Research Organization (KEK), der han vart professor i 1989 og professor emeritus i 2006.
Rusheen Bay
Rusheen Bay er ei bukt i Galway på vestkysten av Irland. Rusheen Bay er kjend for sine flotte surfestrender. Revet Johns fører ofte til høge bølgjer i bukta som vert nytta av både surfarar og vindsurfarar. Bukta vert nytta som ein konkurransestad innan vassport.
Torsdagsklubben
Torsdagsklubben var eit norsk humorprogram som blei sendt på TV2 i perioden 2002-2004. Programmet blei leidd av Silje Stang, med Otto Jespersen og Thomas Giertsen på kvar si side. Hausten 2006 blei Torsdagsklubben sendt i reprise på TV2 Zebra.
Talana
Talana (sardisk Talàna) er ein kommune i Italia som ligg i provinsen Nuoro i regionen Sardinia. Han har 1 027 innbyggjarar. Kommunen dekkjer eit område på 118.68 km² og ligg i ei høgd på 682 meter over havet.
Teis Lundegaard
Teis Jakob Torkjellsson Lundegaard var ein norsk gardbrukar, handelsmann, skipsreiar og politikar frå Vest-Agder. Han var både eidsvollsmann og stortingsmann.
Lundegaard var fødd på garden Høyland i Austad sokn i Lyngdal prestegjeld, der far hans var gardbrukar. Han var sjølv gardbrukar på garden Lundegård i heimbygda Austad. Attåt utrusta han skip og dreiv lønsam handel langs kysten mellom Christiania og Bergen. I 1808 var han seksjonssjef for kystvernet.
Riksforsamlinga
Lundegaard møtte på riksforsamlinga på Eidsvoll i 1814 som utsending for «Lister len». Han var ein frittalande mann utan overdriven respekt for embetsmenn og andre i maktposisjonar. På Eidsvoll vart han den fyrste bonden som tok ordet i ein debatt. I dei seks vekene utsendingane var samla, var han ein av dei som oftast tok ordet. Politisk fylgde han sjølvstendepartiet.
Lundegaard var mellom dei som var mot å tillate jødar tilgang til riket. I debatten om jødane i Noreg ropa han ut at alle dei som ikkje ynskte jødar i riket, skulle reise seg. I spørsmålet om kva som skulle avgjere om ein fekk røysterett, gjekk han hardt imot at røysteretten skulle baserast på kor mykje ein eigde. «Det er ikkje skatten, men mannen som skal tale på tinget», uttala han.
Henrik Wergeland skildra Teis Lundegaard som ein mann som hadde «alle Listerlands brølende Havstorme i sitt bryst». Ifylgje Wergeland laga Lundegaard «en Pokkers Støi» i protest mot at eitt av møta på Eidsvoll skulle haldast på ein sundag føremiddag. «Det veed jeg», ropte han, «at hverken Guds eller Kongens Lov tillader at arbeide paa Søndagen.» Då Georg Sverdrup ville leggja eit anna bibelvers imot ifrå det nye testamentet, avbraut Lundegaard med å smella neven i bordet og ropa: «Græsk og Latin det maa I forstaa, men lær I mig ikke min Kristendom! Hvad Guds Ord siger, veed jeg nok! I Bibelen staaer der: falder din Oxe eller Asen i en Grav paa en Helligdag, saa kan du trække dem op igjen. Og er der nu Oxer eller Asener i Rigsforsamlingen, saa skal jeg #*#*#*# nok komme og hjælpe til at trække dem ud om det saa var paa Sabbaten!»
Stortinget
På Stortinget 1815-16 var Lundegaard 2. representant for Lister og Mandals amt. Han var då medlem av sju komitear. Stilte neppe til val i 1818, atter på Stortinget i 1821 og på det overordentlege storting 1821-22. I 1821 var han medlem av 18 komitear, 1821-22 seks komitear. Han var representert på stortinget 1827, det overordentlege stortinget 1828, og stortinga 1830 og 1833 og siste månaden av 1836-tinget. I 1836 kom han inn som varamann. Under 1827-tingsamlinga var han med i fire komitear, både i 1830 og 1833 i fem komitear, i 1836 var han med i tollkomiteen. Mellom dei komiteane han var han medlem av under fleire tingsamlingar var valkomiteen, komiteen om vernepliktslova, komiteen om oppgjeret med Danmark. På valtinga til 1839- og 1842-stortinga nådde han ikkje opp. I 1845 var han 3. representant for valkrinsen, til 1848-tinget nådde han ikkje opp i valmannsvalet. I 1845 var han med i konstitusjonskomiteen og i lovkomiteen. Frå 1828 hadde han sete i Lagtinget, dei gongane han møtte på Stortinget.
Sørfjorden på Stjernøya
Sørfjorden (samisk Meahkovuotna) er ein fjord på Stjernøya i Hasvik kommune i Troms og Finnmark. Fjorden strekkjer seg 4,5 km sørover til Nerdalen i botn av fjorden.
Fjorden har innløp mellom Roren i vest og Nordnes i aust. Han er den vestlegaste av ei rekkje fjordar på Stjernøya. Det er fleire isolerte busetnader ved fjorden.
Noregsmeisterskapen i fotball for menn 1921
Noregsmeisterskapen i fotball for menn 1921 vart vunnen av Frigg etter finalesiger 2-0 over Odd den 3. oktober. Målskårarar for Frigg var Rolf Semb Thorstvedt, som skåra i det 14. minutt, og Hans Dahl som skåra i det 88. minutt.
15 000 tilskodarar såg kampen som vart spelt på Gressbanen på Vestre Holmen i Kristiania. Dommar var Alf Lagesen, Drammens Ballklubb. Dette var tredje gong Frigg vann ein noregsmeisterskap.
Friggs vinnarlag: Gustav Magnussen, Birger Eriksen, Yngvar Tørnros, Georg Deans, Ellef Mohn, Fritz Semb Thorstvedt, Einar Hansen, Hans Dahl, Gelland Nilsen, Rolf Semb Thorstvedt og Trygve Smith.
1. runde
Brage, Brann, Frigg, Lyn, Sarpsborg, Skotfos, Storm og Ørn fekk walk over.
Finale
3. oktober 1920, Gressbanen, Vestre Holmen i Kristiania, 15 000 tilskodarar. Mål: Dommar: Alf Lagesen, Drammens Ballklubb.
Amager
Amager er ei låg dansk øy som ligg i Øresund tett attmed austkysten av Sjælland. I det 20. hundreåret vart arealet på Amager auka ved demningar kring Kalveboderne, og øya er no på om lag 90 kvadratkilometer.
Amager hadde særs godt jordbruksland, omkransa av sandstrender. Kong Christian 2. inviterte i 1521 hollendarar til å dyrke grønsakar på Amager for å kunne forsyne København. Men no er øya for det meste bymessig utbygd, i tillegg til at København lufthamn ligg på øya, sjølv om det framleis finst landbruks-, skogs- og naturområde i Dragør og Kastrup.
Administrativt er øya delt mellom Københavns kommune, Dragør kommune og Tårnby kommune. Bydelane i den delen av Amager som høyrer til København er Christianshavn, Sundbyøster, Sundbyvester og Islands Brygge, ein del av Vestamager og av Ørestad.
Ein person frå Amager vert kalla ein amagerkanar.
Police i Polen
Police (tysk Pölitz) er ein hamneby i Vestpommerske voivodskap i Polen. Police er administrativt senter for fylket Powiat policki, og har om lag 34 198 innbyggjarar. Han ligg på Policesletta ved elvane Oder og Gunica, like ved byen Szczecin.
Amager
På øya ligg mellom anna
Byar på Amager (utover dei delane som vert rekna som ein del av København):
Historie
Amager var fram til om lag 1970 staden der københavnarane deponerte avfall. Derfor vert øya stundom kalla «lorteøen» på folkemunne.
Henrik Elvestad
Henrik Brokner Elvestad er ein norsk komikar, skodespelar og programleiar.
Karriere
Elvestad er mellom anna kjend som mannen bak figuren «Timothy Dahle» i Nissene på låven, denne figuren fekk seinare sitt eige talkshow på TV2 kalla Tonight med Timothy Dahle. Elvestad er også kjend for medverknad i Get ready to be boyzvoiced.
Elvestad er også godt kjend for medverknad i humorprogrammet Rikets røst på TV2 og i det humoristiske nøtteprogrammet TV2-nøttene som vert sendt kvar jul og påske på TV2. Han arbeider for tida som sidekick/stuntreportar i Golden Goal.
Lee Thornburg
Lee Thornburg er ein trompetist som har spelt med mange artistar og vore medlem i Supertramp og Tower of Power. Thornburg spelte òg med Wayne Cochran og C.C. Riders i 1970-åra.
Keisarpingvin
Keisarpingvin (Aptenodytes forsteri) er den største og tyngste av alle nolevande pingvinartar og er endemisk for Antarktis. Kjønna er mykje like i fjørdrakt og storleik, ca. 122 cm i høgd og med vekt frå 22 til 37 kg. Ryggsida er svart og med klår overgang til den kvite buksida. Brystet er bleikgult og han har lysegule øyreflekker. Han er ein straumlinjeforma kropp utan flygeevne, men vengene er forma som flate, stive luffar vel egna for symjing og marint levevis.
Fisk gjer ut for storparten av dietten, som òg kan inkludere krepsdyr som kril og blekksprutar. Det er observert at keisarpingvinar gjer dukk ned til djupner på over 500 meter og kan vere under vatn i opptil 18 minutt. Dei har mange tilpassingar for å meistre dette, inkludert eit uvanleg strukturert hemoglobin som gjev dei god funksjonsevne med lågt oksygennivå, solid skjelett som avgrensar trykkskilnadsskadar, barotrauma, og evna til å redusere stoffskiftet og stenge av uvesentlege organfunksjonar.
Keisarpingvinar er kanskje mest kjente for det årlege vandringsmønsteret vaksne fuglar gjer for å skaffe føde til avkommet. Dette er einaste pingvinarten som hekkar i den antarktiske vinteren, dei vandrar 50-120 km over isen og samlar seg i hekkekoloniar som kan innehalde tusenvis av individ. Hofuglen legg eitt egg og vandrar deretter til havet for å beite. I mellomtida rugar hannfuglen. Seinare vekslar foreldra mellom omsorg for ungen i kolonien og matauke til havs. Levetida er typisk 20 år i naturen, men observasjonar tyder på at enkelte individ kan oppnå 50 år i levealder.
S-lag
S-laget (frå engelsk surface layer) er eit lag av protein eller glykoprotein som er vanleg kring bakteriar og arkar. Dei er anten knytte til peptidoglykanet eller den ytre sellemembranen i bakteriar og er den einaste komponenten i selleveggen til mange arkar. S-lag bidreg til mekanisk og osmotisk stabilisering av bakterie- eller arkesella. Den nøyaktige funksjonen til S-lag er truleg spesifikk for slekter og for grupper av prokaryotar som lever i det same miljøet.
Som regel har protein i S-laget eit høgt innhald av sure og hydrofobe (mest lysin) aminosyrer. Cystein er berre funne i nokre få S-lagprotein. Proteina i S-laget i gram-positive bakteriar og i mange arkar kan ha karbohydratkjeder kovalent bundne til seg (glykoprotein).
S-lag vart fyrste gongen oppdaga i 1952 på delar av selleveggen til bakterien Spirillum serpens gjennom eit elektronmikroskop.
92 Undina
92 Undina er ein stor hovudbelteasteroide. Han har ein uvanleg høg albedo og er ein M-type-asteroide. Asteroiden vart oppdaga av C. H. F. Peters den 7. juli 1867. Han er namnsett etter heltinna Undine frå ei novelle skriven av Friedrich de la Motte Fouqué. 92 Undina er eit medlem av Veritas-familien, som vart danna for omtrent åtte millionar år sidan.
Skjenning
Skjenning er eit tradisjonelt festflatbrød frå Innheradsområdet.
Skjenning er baka av ein deig av potet, havremjøl, byggmjøl, rugmjøl, sukker, salt og vatn. Brødet vert blankt på overflata på grunn av ei mjøl- og sukkerblanding som vert smørt på under steikinga. Skjenning er tynt, sprøtt og har ein trekanta form.
Skjenning er omtalt frå 1800-talet. Det vert gjerne ete ved sida av det tradisjonelle soddet i gjestebod som barndåp, bryllaup og gravferd.
Beskytta produktnemning
Skjenning er verna produktnemning for skjenning baka etter gitte normer i Innherred som omfattar kommunane Levanger, Mosvik, Verran, Snåsa, Inderøy, Verdal og Steinkjer.
Telti
Telti (sardisk Tèlti) er ein kommune i Italia som ligg i provinsen Sassari i regionen Sardinia. Han har 2 304 innbyggjarar. Kommunen dekkjer eit område på 83.25 km² og ligg i ei høgd på 326 meter over havet.
Toshihide Maskawa
Toshihide Maskawa er ein japansk fysikar som er mest kjend for arbeidet sitt med CP-brot og for at han vart tildelt ein fjerdedel av Nobelprisen i fysikk i 2008 på grunn av oppdaginga hans av «opphavet til broten symmetri som indikerer eksistensen av minst tre familier av kvarkar i naturen».
Han vart uteksaminert frå Nagoya University i 1962 og vart tildelt ein doktorgrad i partikkelfysikk frå same universitet i 1967. Ved universitetet i Kyoto på byrjinga av 1970-talet samarbeidde han tett saman med Makoto Kobayashi med å forklare broten symmetri – òg kjend som CP brudd – i standardmodellen for partikkelfysikk. Maskawa og Kobayashis teori krevde at der var minst tre generasjoner av kvarkar, ein føreseiing som vart stadfesta eksperimentelt fire år seinare med oppdaginga av botnkvarken.
FA Premier League 2006/07
FA Premier League 2006/07 er den 15. sesongen engelsk eliteserie i fotball. Serien startar 19. august 2006 og sluttar 13. mai 2007. Regjerande meister er Chelsea F.C., og dei tre nyopprykka laga er Sheffield United F.C., Watford F.C. og Reading F.C.
Oversikt
Oppdatert 6. mars 2007
Toppscorarar
Oppdatert 23. januar 2007
14 mål:
13 mål:
9 mål:
8 mål
Anholt
Anholt er ei dansk øy i Kattegat. Øya er 21,75 km² stor og har 160 fastbuande, men folketalet aukar om sommaren når mange turistar vitjar øya. Ein kan nå Anholt med ferje frå Grenå og er ein del av Norddjurs kommune.
Øya er kjend som Nord-Europas største ørken, eit resultat av vidstrekt hogst i samband med gjenoppbygginga av den danske marinen etter at Danmark under Napoleonskrigane i 1807 tapte sjøflåten til Storbritannia. No vert det brukt ressursar på å verne det unike landskapet på øya, og å motverke erosjon.
På den austlege delen av øya finst ein av dei største sel-koloniane i Danmark. Store delar av øya er no freda.
Dei høgaste punkta på Anholt er Sønderbjerg på 48 moh. og Nordbjerg på 39 moh.
Anholt har ei liten flyplass utan mannskap, med ruteflysamband til Roskilde.
Sørsalrygg
Sørsalrygg, tidlegare salflikfugl, Philesturnus carunculatus, (maori tieke), er ein sjeldan og trua trastestor sporvefugl som er endemisk for New Zealand. Arten levde tidlegare i skogshabitat over store delar av begge hovudøyane, men kom bort på grunn av innførte pattedyr. I dag lever arten på ei rekkje små øyar som resultat av innsats for reetablering av arten. Sørsalrygger finst ikkje på hovudøyane.
Skildring
Sørsalrygger er 25 centimeter og veg 70-80 gram, hannfuglar er tyngst. Heile fuglen har svart glinsande fjørdrakt, med raudbrun framdel av ryggen ('sâl') og raudbrun gump og haledekkarar. Nebb og føter er òg svarte. Ein hudfold som heng ned frå nebbrota er i klår oransje til raud farge. Hos den sørlege underarten har ungfuglar ein gjennomgåande sjokoladebrun til raudbrun fjørdrakt. Hudflikane er små og bleike. Ungfuglar hos den nordlege underarten liknar meir på vaksne, men manglar ei smal gulbrun stripe i fremre skiljet mellom svart og raudbrun sal som vaksne har. Desse fuglane beitar på bakken i skog, hoppar heller enn å flyge, og flyg sjeldan meir enn ca. 50 meter i kvart strekk.
Dette er fuglar som levde i skog og krattskog over begge hovudøyane. Då europeisk kolonisering tok til, starta ein rask tilbakegang av populasjonen grunna åtak frå innførte rotter, villkattar og mårdyr, slik at arten vart utrydda på Nordøya ca. innan år 1910 og på Sørøya litt seinare. Underarten frå Nordøya overlevde på Hen Island. Underarten frå Sørøya overlevde på småøyar i sør, ved Stewart Island/Rakiura. Populasjonen av begge underartar er i dag livskraftig grunna reetablering av arten på ei rekkje øyar utanom hovudøyane, men mange freistnader på å setje ut fuglar har mislukkast.
Sørsalryggparet vernar territorium gjennom heile året, dei markerer med song, eit kraftig 'tsjiit te-te-te-te', ofte i duett. Dei byggjer reiret i hole trestammar, bergsprekker eller i tette epifyttar, oftast lågt over bakken. Egglegging kan skje i perioden frå august til mai, og dei legg opp til fire kull i sesongen, kvart på 1-4 egg, oftast 2 eller 3. Forventa levealder er ikkje kjent, men ein kjenner eit individ som blei over 17 år.
Arten har status som endemisk verna og trua, bestanden estimert til ca. 6000 og 1200 individ for underartane rufusater og carunculatus høvesvis, og er aukande, men avhengig av vernearbeid.
Underartane i rekkjefølgje etter Clementslista versjon 6.6 frå august 2011:
Badajoz
Badajoz er provinshovudstaden i provinsen Badajoz i den autonome regionen Extremadura, like ved grensa til Portugal i Spania. Han ligg på venstre breidda av elva Guadiana og jernbanen til Madrid–Lisboa. Byen har kring 150 000 innbyggjarar.
Badajoz er sete i eit bispedøme. Han ligg på ei lita høgd med ruinane av ei maurisk borg. Med ein sterk mur og bastionar, ei brei vollgrav og festningar på dei omliggande høgdene, ser byen sterk ut. Elva, som renn gjennom borgåsen og festninga San Cristobal, vert kryssa av ei flott granittbru frå 1460. Brua vart reparert i 1597 og gjenoppbygd i 1833. Heile Badajoz er prega av den stormfulle historia, og sjølv domkyrkja frå 1238 liknar ei festning med massive veggar.
Historie
Plasseringa til byen gjorde at det var mykje mellomhandel med Portugal. Andre industriar i byen var produksjon av lin, ull, lêrvarer og keramikk. Byen vart først viktig under maurarane. Han vart grunnlagd av den galiciske muslimen Ibn Marwan rundt 875 og etter 1022 vart han hovudstad i den vesle mauriske taifaen Badajoz. Portugisarane okkuperte byen ei kort stund i 1168. Byen var sjølvstendig fram til 1229 då han vart erobra av Alfonso IX av León. Han vart kjend som «Batlabus» og «Batalyos» under maurarane.
Som ein festningsby ved grensa vart han omleira mange gonger. Han vart kringsett av portugisarane i 1660, under den portugisiske restaurasjonskrigen, og i 1705 av dei allierte under den spanske arvefølgjekrigen. Under den spanske sjølvstendekrigen vart Badajoz utsett for to mislukka åtak frå franskmennene i 1808 og 1809; men 10. mars 1811 vart den spanske kommandanten José Imaz muta til å overgjev byen til dei franske styrkane under marskalk Soult. Ein britisk armé kommandert av marskalk Beresford prøvde å gjenerobre byen. 16. mai 1811 slo han ein styrke som kom til unnsetting ved Albuera, men omleiringa vart gjeven opp i juni same året.
I 1812 gjorde Arthur Wellesley (den framtidige hertug hertugen av Wellington) eit nytt forsøk på å ta Badajoz, som hadde ein fransk garnison på om lag 5000 mann. Omleiringa starta 16. mars og tidleg i april var det tre praktiske brot i muren der to soldatar kunne kome gjennom samstundes. Desse hola vart angripe av to britiske divisjonar den 6. april. Åtaka vart slått tilbake av franskmennene fleire gonger, men etter å ha mista 5000 mann klarte Wellington til slutt å erobra byen.
I august 1883 fann eit militært og republikansk opprør stad i byen, men det var fullstendig mislukka. Under den spanske borgarkrigen vart Badajoz erobra av nasjonalistane i slaget ved Badajoz.
Mattias Soggemoen
Mattias Jonsson Soggemoen var ein norsk arbeidsmann og fjellklatrar frå dåverande Grytten herad i Romsdal.
Soggemoen vart nemnd «løsarbeider» ved folketeljingane 1900 og 1910. Han var ei tid med å arbeide på jarnbanestrekninga Raumabana. Etter 1. verdskrigen utvandra han og kona til born i USA. I 1929 vart han gravlagd i byen Bend i Deschutes County i delstaten Oregon som Mathias Moen.
996 Hilaritas
996 Hilaritas er ein hovudbelteasteroide. Han blei oppdaga den 21. mars 1923 av Johann Palisa ifrå Universitäts-Sternwarte Wien.
DNT - Edru Livsstil
DNT - Edru Livsstil, tidlegare Det Norske Totalavholdsselskap (forkorta DNT), er ein norsk organisasjon som arbeider for totalfråhald frå alkohol og rusmiddel, og for fred og menneskeverd. DNT er den eldste fråhaldsorganisasjonen i Norden.
Organisasjonen vedtok på sitt landsmøte i 2015 å endre namn frå Det Norske Totalavholdsselskap til DNT - Edru Livsstil.
Soge
Den første norske avholdsforening vart skipa av kvekaren og læraren Asbjørn Kloster i Stavanger i 1859. I 1875 vart DNT ein landsfemnande organisasjon under namnet han har i dag med Asbjørn Kloster som leiar. Hovudkontoret vart i Oslo og dei starta å gje ut medlemsbladet Menneskevennen.
Det Norske Totalavholdsselskabs Ungdom (DNTU), som vart skipa i 1924, slo seg saman med Noregs Godtemplar Ungdomsforbund (NGU) i 1992 og danna ungdomsorganisasjonen Juvente.
Det Norske Totalavholdsselskaps Barneforbund (DNTB) slo seg i 2009 saman med IOGT Junior, og skipa Junior- og barneorganisasjonen Juba.
Mérida i Spania
Mérida er hovudstaden i den autonome regionen Extremadura i Spania. Han har kring 55 000 innbyggjarar.
Historie
Byen vart grunnlagd i år 25 fvt. som Emerita Augusta, etter soldatane til keisar Augustus som grunnla byen. Namnet Mérida kjem av dette namnet. Byen vart grunnlagd for å verne ein fjellovergang og ei bru over elva Guadiana. Byen vart hovudstad i den romerske provinsen Lusitania og ein av dei viktigaste byane i Romarriket. Mérida har bevart fleire viktige romerske monument enn nokon annan by i Spania (mellom anna ein triumfboge frå tida under Trajan). På grunn av dette er den arkeologiske samlinga i Mérida innskriven på verdsarvlista til UNESCO.
Under vestgotarane var han framleis ein praktfull by, særleg under biskopane som styrte her på 500-talet, då han var hovudstad i Hispania. Biskop Paulus førte bispedømet til stor rikdom og det vart det rikaste i heile Spania. Biskop Fidelis gjenoppbygde domkyrkja og under biskop Masona vart han den første byen i Spania ein veit om med sjukehus.
Dublin Bay
Elvane Liffey og Dodder renn ut i bukta etter at dei har flyte saman i Dublin. Andre elvar som renn ut i bukta er Tolka og fleire småelvar.
Storbyområdet til Dublin strekkjer seg rundt dei tre sidene av bukta, medan Irskesjøen ligg i aust. Bukta vert òg kalla Baile Átha Cliath (som tyder «Vadestaden av flettverk»). Dublin vart grunnlagd av danskar der dei kunne gå over elva med ei flettverksbru frå elvemunningen. Etter kvart som teknologien i Irland utvikla seg kunne ein byggje bruer lenger og lenger ned mot sjøen og ta tilbake dei myrlendte strandområda. Byen spreidde seg frå området rundt Guinnesses og James's Gate til sjøen og ut langs kystlinja nordaustover til Howth og søraustover til Dalkey.
Dublin Bay er ei forholdsvis grunn bukt og har mange sandbanker og steinete frambrot, som var frykta av sjømenn i området, særleg når vinden var frå aust. Fram til moderne tider har mange skip og menneske gått tapt langs kysten frå Howth og Dun Laoghaire under ein kilometer frå land.
Over 500 menneske (hovudsakleg militærpersonell) mista livet då dampskipet RMS «Leinster» var råka av ein torpedo frå den tyske ubåten UB-123 den 10. oktober 1918. Skipet ligg i dag på 33 meters djup.
Åkersennep
Åkersennep, sinapis arvensis, er ein eittårig plante i krossblomfamilien og eit vanleg ugras i heile landet. Han vert om lag 50 cm høg og har stivhåra blad og stenglar. Planten får gule blomster med utsperra begerblad. Åkersennep har svartbrune frø som har ein svak sennepssmak.
DDR2
DDR2 SDRAM DDR-SDRAM DDR2 SDRAM DDR2 DDR2 SDRAM DDR2 DDR2 SDRAM DDR2 DDR2 SDRAM DDR2 SDRAM DRAM DDR2 SDRAM DDR2 SDRAM
Ard na Caithne
Ard na Caithne, som tyder 'Jordbærtrehøgda' (tidlegare kalla Smerwick på engelsk), er ei bukt på Dinglehalvøya sørvest på Irland. Ho ligg nedanfor An Triúr Deirfiúr og Mount Brandon. Av landsbyar ved bukta finn ein Baile an Fheirtéaraigh, Baile na nGall og sjølve Ard na Caithne.
Dei fleste fangane vart halshogde på ei slette i nærleiken i løpet av to dagar, inkludert kvinner og born. I dag vert sletta kalla Gort a Ghearradh (Hoggesletta), medan sletta der hovuda vart gravlags heiter Gort na gCeann (Hovudesletta).
Suspicious Minds
Songen
Songen handlar om eit mistruisk forhold som fungerer dårleg, og behovet til hovudpersonane om å løyse problema sine. Mark James, som òg var med å skrive «Always on My Mind» (som Presley seinare spelte inn), skreiv songen i 1968 og vart først spelt inn og gjeven ut av James på Scepter Records i 1968. Chips Moman bad James om å kome til Memphis å skrive songar for American Sound Studio. På denne tida budde James i Houston. James hadde skrive tre songar som gjekk til topps i Sørstatane. American Sound Studio byrja å få godt rykte i musikkindustrien då Box Tops hadde spelt inn «The Letter» der, så James flytta til Memphis.
James sa at han leika seg ein kveld med gitaren sin, og brukte pedalane på eit hammondorgel for ei basslinje som han syntest danna ein fengande melodi. James var på denne tida gift med den første kona si, men hadde framleis kjensler for barndomskjærasten, som var gift i Houston. Kona til James hadde mistankar om kjenslene hans. James syns det var ei forvirrande tid for han og at alle tre var fanga i ei felle dei ikkje kom seg ut av (som er delar av teksten). Under innspelinga song James solovokal, og studiobandet akkompagnerte han med Moman som produsent. Blåsarar, strykarar og vokal frå Holladay Sisters vart lagt til seinare. Etter at lydbandet var miksa, flydde James og Moman til New York, der manageren til James hadde kontrakt med Scepter Records. Selskapet likte songen særs godt og gav han ut, men Scepter hadde ikkje pengar nok til å marknadsføre nye artistar, og songen selde dårleg.